IOS

**iOS** היא מערכת הפעלה  מבית אפל, המשמשת את ה-iPhone ושימשה בעבר גם את ה-iPad ב-2019 הוכרזה במקומה ה-iPadOS. מערכת ההפעלה מבוססת על ליבת macOS. המערכת הוצגה לראשונה ב-9 בינואר 2007 כמערכת ההפעלה של ה-iPhone, ונקראה בעבר iPhone OS, כלומר מערכת ההפעלה של ה-iPhone. השם "iOS" היה שייך במקור לחברת סיסקו מערכות, ובחודש יוני 2010, אפל קיבלה זכות להשתמש בשם הזה.

## היסטוריית גרסאות
iOS יצאה בשמונה עשרה גרסאות עיקריות. כל גרסה שוחררה בסמוך עם האייפון החדש שהוצג באותה השנה.
***[[iPhone OS 1]]**: יצאה ב-29 ביוני 2007, זו הייתה הגרסה הראשונה שהגיעה עם האייפון הראשון המכונה iPhone (הדור הראשון).
***[[iPhone OS 2]]**: יצאה ב-11 ביוני 2008, גרסה זו כללה שינויים רבים מהקודמת ביניהם אפליקציות iPod, לוח שנה, דואר אלקטרוני, App Store ותמיכה בשפות שונות. גרסה זו הוצגה עם האייפון השני המכונה iPhone 3G.
***[[iPhone OS 3]]**: יצאה ב-17 ביוני 2009 וכללה שינויים באפליקציות רבות ביניהן יו-טיוב, מפות, חנות האפליקציות, אפשרויות גזור והעתק הדבק. גרסה זו הוצגה עם האייפון השלישי, iPhone 3GS.
***[[iOS 4]]**: יצאה ב-21 ביוני 2010. היא כללה ריבוי משימות, שינויים בדוא"ל ואפשרה הפיכת האייפון לנתב (חידוש עם iOS 4.3 או iOS 4.2.5 ל-iPhone של חברת Verizon). הגרסה הוצגה בכנס ה-WWDC 2010 של אפל. הוצגה עם iPhone 4.
***[[iOS 5]]**: יצאה ב-12 באוקטובר 2011. היא כללה כ-200 תוספות מגרסאות iOS קודמות, ובהן האפשרות לסנכרן את האייפון עם ה־iTunes בצורה אלחוטית ללא צורך בחיבור האייפון למחשב, מרכז התראות, גיבוי קבצים דרך ה"ענן" של אפל ושירות תזכורות לפי מיקום. הוצגה עם iPhone 4S.
* **[[iOS 6]]**: יצאה ב-19 בספטמבר 2012. גרסה זו כללה אפליקציית מפות מובנית של חברת אפל, תצוגת מפות בתלת-ממד, אינטראקציה עם פייסבוק, שיפורים לאפליקציות הדואר אלקטרוני, הספארי והטלפון ושימוש ב-FaceTime באמצעות אינטרנט סלולרי. הוצגה עם iPhone 5. הגרסה האחרונה, הזמינה באייפוד 4, היא 6.1.6.
* **[[iOS 7]]**: הוכרזה ב-10 ביוני 2013 ויצאה ב-18 בספטמבר. גרסה זו התמקדה בשינויים קוסמטיים רבים במערכת כולה ואייקונים חלקים יותר בניגוד לגרסאות הקודמות וכללה שינויים רבים, בין היתר הוספת "מרכז הבקרה", iTunes Radio, אפשרויות חדשות והסרת תגית בטא לעוזרת הווירטואלית סירי, שירות AirDrop, שיחות FaceTime ללא וידאו, שיפורים רבים לאפליקציות המצלמה, תמונות, לוח שנה, מזג אוויר, מצפן, ספארי, דוא"ל ו-Game Center, עדכונים אוטומטיים של אפליקציות ב-App Store ומציאת אפליקציות פופולריות לפי מיקום, שינוי מערכת ריבוי המשימות ושיפורים במרכז ההתראות, הוצגה עם iPhone 5S ו-iPhone 5C.
* **[[iOS 8]]**: הוכרזה ב-2 ביוני 2014 ומיועדת לאייפונים, אייפדים ואייפוד טאץ׳. המערכת כוללת מספר שדרוגים ותוספות; מרכז העדכונים שופר וכעת מאפשר הוספת וידג'טים ממקורות צד שלישי, נוספה האפשרות להתקין מקלדות צד שלישי ו"הרחבות", פיצ'ר ה-Continuity ושירות ה-.iCloud Drive. הוצגה עם iPhone 6 ו-iPhone 6 Plus.
* **[[iOS 9]]**: הוכרזה ב-8 ביוני 2015 ומיועדת לאייפון, לאייפד ולאייפוד. בגרסה זו היה עדכון רחב לסירי ולכל הקשור בה, וכן לחיפוש ה-Spotlight. בנוסף עודכנו אפליקציות הבסיס המגיעות עם המכשירים - פתקים, מפות, וכן שתי אפליקציות חדשות: News - המרכזת את כל החדשות העולמיות במקום אחד, ו-Wallet (ארנק) - המחליפה את ה-Passbook, ותומכת בבנקים וחברות אשראי רבות יותר. העדכון כלל גם שינוי לממשק ריבוי המשימות באייפד, כולל הפעלת שתי אפליקציות על המסך בו זמנית. העדכון שיפר גם את איכות התוכנה - חיי בטרייה ארוכים יותר, שיפור ההגנה, ביצועים מהירים וטובים יותר ותיקוני באגים.
* **[[iOS 10]]**: הוכרזה ב-13 יוני 2016 ויצאה ב-13 בספטמבר באותה שנה. בגרסה זו התווספה אפליקציית Home האפליקציה מציגה את כל המכשירים החכמים של המשתמש שתומכים ב-HomeKit, אפליקציות ההודעות, מוזיקה, מפות ותמונות עודכנו ונוספה אפליקצית טלוויזיה המאפשרת לצפות בתכני Apple TV. בנוסף התווספה פונקציית 'הרם כדי להעיר' שמעירה את מסך הבית בעת הרמת הטלפון
* **[[IOS 11]]:** הוכרזה ב-5 ביוני 2017, העדכון מציג אפשרויות חדשות רבות ושינויים בעיצוב ובאופן כללי גם במכשירים. בין שינויי iOS 11:
** שינויים משמעותיים במספר אפליקציות מובנות במערכת ה-IOS כגון: הגדרות, הודעות, מחשבון, פתקים, אנשי קשר.
** שיפורים משמעותיים מאוד בחיי הסוללה.
** מסך הנעילה ומרכז ההתראות משולבים, ומאפשרים להציג את כל ההודעות ישירות במסך הנעילה.
** הדפים השונים של מרכז הבקרה מאוחדים, כוללים הגדרות מותאמות אישית ואת היכולת לגעת בסמלים בלחיצה חזקה יותר עבור אפשרויות נוספות. App Store מקבלת שיפוץ חזותי.
** באפליקציית הקבצים - קובץ מנהל היישום מאפשר גישה ישירה לקבצים המאוחסנים מקומית ובשירותי ענן.
** סירי יוכל לתרגם בין שפות, יכלול יותר קולות אנושיים, ולהשתמש בטכניקה "לימוד במכשיר" על מנת להבין טוב יותר את האינטרסים של המשתמש ולהציע הצעות משופרות.
** המצלמה תכלול הגדרות חדשות עבור תמונות במצב צילומים משופרים ותשתמש בטכנולוגיות קידוד חדשות כדי לצמצם את גודל הקבצים.
** הודעות ישולבו עם iCloud כדי לסנכרן טוב יותר הודעות ב-iOS ו-MacOS, וכן תמיכה ב-Apple Pay.
** מערכת ההפעלה יכולה גם להקליט את המסך.
** תכונות חדשות מסוימות יופיעו רק ב-אייפד, כולל מעגן יישומים נגיש תמיד וממשק חדש להצגת אפליקציות מרובות בו-זמנית. משתמשי אייפון ואייפד יכולים לגרור ולשחרר קבצים, על אף שהתכונה מוגבלת יותר באייפון.
* **[[iOS 12]]**: הוצגה ב-4 ביוני 2018 למפתחי iOS בכנס המרכזי של Apple Developers Conference. היא צפויה לשפר את ביצועי המכשיר בכ-40%, גם למכשירים ישנים יותר. היא כוללת גם יכולות חדשות המתבססות על מציאות מדומה, ארגון חכם יותר של אלבומי התמונות, אימוג'ים חדשים ואף אפשרות למשתמש לעקוב אחר זמן השימוש במכשיר וסוג השימוש. הגרסה הציבורית השתחררה ב-17 בספטמבר 2018.
* **[[iOS 13]]**: הוצגה ב־3 ביוני 2019, כללה עיצוב חזותי חדש לאייפון, אפליקציית קיצורי דרך, מצב כהה (Dark mode) וכן אימוג'ים חדשים. יחד עם iOS 13 הוכרזה מערכת **[[iPadOS]]** – מערכת חדשה שאמורה להחליף את מערכת iOS הסטנדרטית שהותקנה גם במכשירי ה־אייפד מאחר שהתווספו תכונות רבות הייחודיות להם.
***[[iOS 14]]**: הגרסה הוצגה לראשונה בכנס המפתחים העולמי של החברה ב-22 ביוני 2020, בטא ציבורית הופצה ביולי 2020, והגרסה הרשמית הופצה למכשירים ב-16 בספטמבר 2020.
***[[iOS 15]]**: הגרסה הוכרזה בכנס המפתחים העולמי של אפל ב-7 ביוני 2021 ושוחררה לציבור הרחב ב-20 בספטמבר 2021. בגרסה זו תומכים כל המכשירים שתמכו ב-iOS 13 וב-iOS 14.
* **[[iOS 16]]**

* **[[iOS 17]]**

* **[[iOS 18]]**

### שינויים עיקריים בגרסאות מערכת ההפעלה
;גרסה 3.0: מכילה למעלה מ-1,000 תוספות חדשות, כגון: הקלטת תזכורות, תמיכה בשליחת הודעות מולטימדיה (MMS), ממשק עברי רשמי, העתקה, סימון, הדבקה וגזירה של טקסט.
;גרסה 3.1.3: היא הגרסה האחרונה התומכת בדור הראשון של האייפון, במהלכה תוקנו חורי אבטחה.
;גרסה 4.0: מכילה תוספות חדשות, כגון: ריבוי משימות, תיקיות, מגוון מסכי רקע, ועוד. בכל הגרסאות יש תוספות שאינן פעילות בחלק מסוגי המכשירים (דורות ישנים בלבד), בהתאם להחלטה של אפל.
;גרסה 4.2.1: הגרסה האחרונה התומכת באייפון 3G והגרסה הראשונה שאפל שחררה גם לאייפד ביחד עם שאר המכשירים. בגרסה זו נוספה אפשרות להדפסה אלחוטית מהאייפון.
;גרסה 4.2.5: הגרסה הראשונה ל-iPhone 4 של Verizon.
;גרסה 4.3.3: נכלל תיקון לבאג בשירותי המיקום של האייפון, במהלכו האייפון שמר בצורה לא מאובטחת את מיקומו של המכשיר.
;גרסאות 4.3.4 ו-4.3.5: תוקנו חורי אבטחה בדפדפן ה-Safari.
;גרסה 5.0: הגרסה פיצלה את אפליקציה אייפוד למוזיקה ווידאו, הוסיפה שירותי ענן מתקדמים והסירה את הדרישה לחבר למחשב בכל סנכרון או הפעלה ראשונית של המכשיר. אפליקציית תזכורות נוספה ואפשרות לנהל הודעות טקסט בין כל המכשירים המריצים את מערכת ההפעלה iOS, מרכז העדכונים שמקבץ את כל ההתראות שמתקבלות מיישומים, אינטגרציה עם טוויטר ומערכת הודעות פנימית בין אייפונים. גרסה זו מביאה בסך הכול 200 שיפורים למערכת ההפעלה.
;גרסה 5.0.1: תיקון של מספר באגים שגרמו לבעיות סוללה.
;גרסה 5.1: כללה את השדרוגים והתיקון הבאים:
# תמיכה בשפה הסינית לסירי במכשירי האייפון 4S
# מחיקת תמונות ב"זרם תמונות"
# הופעת הקיצור למצלמה במסך הנעילה במכשירים הבאים: אייפון 4S/4, אייפון 3Gs ואייפוד טאץ' 4.
# כאשר המצלמה תזהה פרצופים, כל הפרצופים יודגשו
# אפליקציית המצלמה עוצבה מחדש למכשיר האייפד 2 ול-"New iPad"
# מחרוזות Genius ורשימות Genuis עבור מנויי iTunes Match
# אודיו חזק וברור יותר בתוכניות טלוויזיה וסרטים במכשירי האייפד
# שליטה טובה יותר בעת צפייה בפודקאסטים במכשירי האייפד
# תיקון שגיאות הקשורות לחיי הסוללה
# תוקן הבאג שגרם לקטיעה בשמע בשיחות יוצאות

;גרסה 5.1.1: כללה את התיקונים והשדרוגים הבאים:
# שיפור האמינות של השימוש באפשרות HDR לצילום תמונות באמצעות הקישור "נעילת מסך"
# טיפול בבאגים שעשויים למנוע מהאייפד החדש לעבור בין רשתות דור שני ודור שלישי
# תיקון באגים שהשפיעו על הפעלת הווידאו של AirPlay בנסיבות מסוימות
# שיפור אמינות הסנכרון בין הסימניות של Safari ו"רשימת הקריאה"
# תיקון בעיה שעלולה לגרום להצגת ההתראה "לא ניתן לרכוש תוכן" לאחר רכישה שהסתיימה בהצלחה

;גרסה 6.0: הוצגה עם האייפון 5 וכללה למעלה ממאתיים שדרוגים ותוספים. בין הבולטים שבהם:
# אפליקציית מפות מובנית משופרת של חברת אפל, הכוללת בתוכה תצוגת מפות בתלת־ממד ושירות ניווט קולי.
# אינטגרציה עם פייסבוק. אפשרות לשתף פוסטים היישר ממרכז העדכונים ושיתוף תמונות היישר מאפליקציית התמונות.
# שיפורים לאפליקציות הדואר אלקטרוני וספארי.
# הורדה אפליקציית ה-YouTube.
# שיפור אפליקציית הטלפון. אפשרות מענה בהודעה בה אפשר לסרב למענה השיחה ולשלוח הודעה אוטומטית במקום, או אפשרות "הזכר לי מאוחר יותר", אשר תזכיר כעבור זמן שנקבע מראש שהתקבלה שיחה.
# מצב צילום פנורמה.
# שיפורים ניכרים לסירי.
# עיצוב חדש לרוב האפליקציות המובנות, כולל האפסטור, מוזיקה, שיחות ועוד.
# נוספה אפליקציית Passbook מבית אפל המאפשרת לשמור כרטיסים וקופונים באופן מסודר.
# שימוש ב-FaceTime באמצעות אינטרנט סלולרי.
# תוסף ה"נא לא להפריע", בו ניתן להגדיר תזמון מראש של שעות בהן כל התראה ושיחה שיכנסו למכשיר לא ישמיעו צליל או ידליקו את המסך. ניתן לקבוע קבוצה של אנשים מועדפים, שאם האנשים שבתוכה מתקשרים או שולחים הודעת SMS, הדבר יוצג. ועוד'.

גרסאות **6.0.1** ו-**6.0.2** כוללות שיפורי באגים מזעריים.

**[[IOS 6|גרסה 6.1]]**
# תמיכה רחבה יותר ב-LTE ברשתות רבות בעולם.
# אפשרות רכישת כרטיסים לקולנוע באמצעות סירי.
# שיפורים במפות אפל.
# שיפורים בדפדפן ספארי.
# פקדים חדשים להשמעת המוזיקה.

**[[IOS 6|גרסה 6.1.6]]**
# הגרסה האחרונה שתומכת באייפון 3gs.

**[[iOS 7|גרסה 7.0]]**

ב-11 ביוני 2013 הוכרזה בכנס המפתחים העולמי של אפל (WWDC) גרסת iOS 7 המותאמת במיוחד לאייפון 5. בגרסה זו נוספו מאות שינויים והבולטים שבהם הם:
# שינוי כל מראה האפליקציות במכשיר כולל עיצוב חדיש של דף הבית, מרכז העדכונים, ההגדרות, המוזיקה, הדפדפן ועוד.
# מרכז ה-Multitasking חודש ונהפך לנגיש, ידידותי ונוח לתפעול. בשונה מקודמו רואים את החלונות הפתוחים וניתן לסגור אותם בעזרת החלקת תמונת המצב האחרונה של היישום כלפי מעלה.
# השינוי העיקרי הוא הוספת מרכז שליטה (Control Center) שממנו לראשונה ניתן לשלוט על חלק נכבד מהגדרות השימוש במכשיר בלי כניסה להגדרות. במרכז השליטה ניתן לכבות ולהדליק את אפשרות ה-Wi-Fi, בלוטות', שירותי מיקום, נעילת סיבוב המסך, יש כפתורי כניסה מהירה לאפליקציות שעון, מחשבון ומצלמה וכן נוספה אפשרות להדליק ולכבות את הפנס. בנוסף ניתן לשלוט בבהירות נראית המסך, בעוצמת השמע, ובמערכת המוזיקה.
# נוספה אפשרות לטפטים חיים (Dynamic Wallpaper). טפטים אלו זזים ברקע ולא נשארים מקובעים כמו תמונות הסטילס שהיו עד כה.
# התווסף רדיו למערכת ההפעלה הנקרא "iTunes Radio".
# המצלמה השתנתה בצורה משמעותית מבחינת עיצוב. אפל הוסיפה אופציה לשינוי פילטר התמונה דרך המכשיר, ללא גורם חיצוני (הפילטרים דומים לאלה שבאינסטגרם).
# עיצובה של המערכת הקולית "Siri" שונה, ניתן לבחור את סוג הקול בין גבר לבין אישה. בנוסף נוספה אפשרות לשנות באמצעות Siri הגדרות כמו Wi-Fi, בלוטות', שירותי מיקום ועוד.

גרסת ה-iOS 7 היא השינוי הגדול ביותר שביצעה אפל במערכת ה-iOS.

**[[IOS 7|גרסה 7.1]]**

הייתה שיפור משמעותי ל-iOS 7 וכללה שיפורים כגון:

# תמיכה ב־CarPlay הפיצ'ר החדש של אפל אשר מראה את כל הפרטים של האייפון על המסך שלכם ברכב.
# שיפורים ל־Touch ID.
# שיפור מהירות לאייפונים ובעיקר לאייפון 4.
#פקדים חדשים לאפליקציות מסוימות.
# עיצוב חדש לטקסט של ההחלק לפתיחה במסך הנעילה.

היו לה מספר גרסאות בטא והגרסה הרשמית שלה שוחררה ב-11 במרץ.

**[[IOS 7|גרסה 7.1.1]]**

בעלת מספר שיפורים ותיקוני באגים ביניהם לחיישן טביעת באצבע באייפון 5s.

**[[iOS 8|גרסה 8.4.1]]**

סנכרון עם אפליקציות צד שלישי. אפשרות לענות ולהגיב לאפליקציות צד שלישי דרך מרכז העדכונים, מבלי לפתוח את האפליקציה עצמה. "אנשי קשר נפוצים" במרכז המולטיטאסקינג. אפשרויות חדשות במצלמה, בנוסף להכתבה קולית ב-22 שפות חדשות.

**[[IOS 9|גרסה 9]]**

אפליקציות מובנות: אפליקציית News (חדשות) חדשה (לא זמינה בישראל), שיפורים רבים באפליקציית הפתקים, מצב "תחבורה" באפליקציית המפות כולל ניווט בתחבורה ושינוי אפליקציית Passbook ל-Wallet (ארנק) עם שינוי האייקון, ריבוי משימות באייפד.

מערכת iOS 9 תוכננה להיות חסכונית יותר ולהוסיף שעת עבודה נוספת, במכשירי אייפון 6 ואייפון 6 פלוס.

תמיכה בשפות הנכתבות מימין לשמאל: מערכת ההפעלה iOS 9 היא הראשונה שתומכת בשפות הנכתבות מימין לשמאל ובהן השפות עברית וערבית. בנוסף ההגדרות בשפות עברית וערבית, יפתחו מימין לשמאל.

המערכת שוחררה לקהל הרחב ב-16 בספטמבר 2015.

בנוסף, ב-IOS 9.3 נוספה האפשרות שלה חיכו זמן רב משתמשי האייפון בישראל – לדבר עם Siri, העוזרת הקולית המובנית, בשפה העברית.

**[[iOS 10|גרסה 10]]**

ממשק המשתמש שונה סירי נהייתה זמינה למפתחים הוספת Google Photos ו-Maps עיצוב חדש למוזיקה עדכון האפליקציה Messages השיחות השתנו והבעלים יוכלו לקבל תמלול של התא הקולי במקום לפתוח אותו (משתמשים בזה יותר בארצות הברית מאשר בארץ) אפליקציה חדשה בשם Home שתציג את כל המכשירים החכמים שיש בבית ותומכים באפליקציה Apple News קיבל עיצוב חדש למידה עמוקה - חיבור בין סירי למקלדת של אפל מאפשר לסירי לתת תגובות אפשריות נגיד עם מישהו ישאל אותכם איפה אתם היא תציע לכם לבד לשלוח לו מפה עם המיקום שלכם.

**גרסה 10.1**
פיצר חדש החל מ-iOS 10.1:
צילום תמונות פורטרט (בטא) עם טשטוש תמונה אחורי שמביא אפקט מיוחד לאיכות גבוהה לתמונה וגם חוסך במצב הסוללה באייפון, הפיצ'ר מחדד את התמונה שתצלמו ולאחר שתצולם תמונה יתווסף אלבום חדש עם השם "תמונות פורטרט" האלבום תמונות הזה יתווסף באופן אוטומטי (פיצ'ר זה תומך אך ורק במכשירי אייפון 7 ומעלה).

**גרסה 10.2**
שינויים בולטים: החל מה-iOS 10.2 תתווסף למכשירי ה-iOS התומכים אפליקציית טלוויזיה חדשה אשר תאפשר לצפות בתכני טלוויזיה שנמצאים בטלוויזית האפל שלכם, האפליקציה תתווסף למכשירים התומכים אך ורק ב-iOS 10 ומעלה (ארצות הברית בלבד).

**[[IOS 11|גרסה 11]]**
* שינויים משמעותיים במספר אפליקציות מובנות במערכת ה-IOS כגון: הגדרות, הודעות, מחשבון, פתקים, אנשי קשר ועוד.
* שיפורים משמעותיים מאוד בחיי הסוללה
* מסך הנעילה ומרכז ההתראות משולבים, ומאפשרים להציג את כל ההודעות ישירות במסך הנעילה.
* הדפים השונים של מרכז הבקרה מאוחדים, צוברים הגדרות מותאמות אישית ואת היכולת 3D סמלים לגעת עבור אפשרויות נוספות.
* App Store מקבלת שיפוץ חזותי להתמקד בתוכן העריכה.
* באפליקציית הקבצים - קובץ מנהל היישום מאפשר גישה ישירה לקבצים המאוחסנים מקומית ובשירותי ענן.
* סירי תוכל לתרגם בין שפות, יכלול יותר קולות אנושיים, ולהשתמש בטכניקה "לימוד במכשיר" על מנת להבין טוב יותר את האינטרסים של המשתמש ולהציע הצעות משופרות.
* המצלמה תכלול הגדרות חדשות עבור תמונות במצב צילומים משופרים ותשתמש בטכנולוגיות קידוד חדשות כדי לצמצם את גודל הקבצים.
* הודעות ישולבו עם iCloud כדי לסנכרן טוב יותר הודעות ב-iOS ו-MacOS, וכן תמיכה ב-Apple Pay.
*מערכת ההפעלה יכולה גם להקליט את המסך.
* תכונות חדשות מסוימות יופיעו רק באייפד, כולל מעגן יישומים נגיש תמיד וממשק חדש להצגת אפליקציות מרובות בו-זמנית.
* משתמשי אייפון ואייפד יכולים לגרור ולשחרר קבצים, על אף שהתכונה מוגבלת יותר באייפון.
* פונקציית חדשה בהגדרות הנקראת מצב חירום SOS.
* לוגו של מערכת ההפעלה החדשה של אפל לאייפון.

**[[IOS 12|גרסה 12]]**

גרסה 12 כוללת שיפור ביצועים, יכולות חדשות המתבססות על מציאות מדומה, ארגון חכם יותר של אלבומי התמונות, אמוג'ים חדשים ואף אפשרות למשתמש לעקוב אחר זמן השימוש במכשיר וסוג השימוש.

# **ביצועים וחסכון בסוללה** - בזכות התכונות החדשות, תדע מערכת ההפעלה לווסת את האצת הביצועים של המכשיר מבלי לפגוע באורך חיי הסוללה. כתוצאה מכך מצהירה החברה כי אפליקציות יעלו במהירות רבה יותר, עד 40% יותר מהר, המקלדת תיפתח ב-50% מהר יותר והמצלמה תתפקד בצורה מהירה יותר, בהשוואה לביצועים ב-iOS 11.
# **מציאות רבודה** - הוכרזה תמיכה רבה יותר במציאות רבודה. תכונת Measure מאפשרת למכשירים למדוד את מידותיו הפיזיות של כל אובייקט הנמצא מולם באמצעות מצלמת המכשיר בלבד. בכירי חברת LEGO הדגימו בכנס כיצד ניתן לשלב בין העולם הפיזי לבין העולם הדיגיטלי באמצעות צילום של מודל שנבנה באמצעות אבני לוגו. לאחר הפעלת האפליקציה התעורר המודל לחיים, כשבתצוגת המכשיר החלו ללכת דמויות לצידו, ומשחק עלילתי שלם התרחש במציאות רבודה על המודל הפיזי המונח על השולחן.
# **חיפוש תמונות מתקדם** - נוספו אפשרויות חיפוש חכמות כמו מיקום בו צולמו התמונות וגם אפשרות לחפש תמונות לפי סוג הפעילות המצולמת בהן. משתמשים יוכלו לקבל הצעות לשיתוף תמונות עם חברים המצולמים בהן באמצעות תזרים תמונות חדש שיתווסף למערכת ההפעלה בשם For You. באמצעות התזרים החדש יתקבלו הצעות לאפקטים שניתן להוסיף לתמונות וניתן יהיה לקבל תמונות נוספות שצולמו באירועים משותפים.
# **שיפורים בתוכנת סירי** - סירי תאפשר לקבוע קיצורי דרך, מעין משפטים קבועים שבאמצעותם יבוצעו פעולות שונות. באמצעות קיצורי דרך יתאפשר להפעיל גם רצף של פעולות וסירי גם תוכל ללמוד את אורח החיים של המשתמש ולהציע לבצע פעולות בזמנים שונים, כמו למשל, במקרה של איחור לפגישה המופיעה בלוח השנה סירי תציע לשלוח הודעה למשתתפים האחרים על האיחור.
# **הגבלת שימוש מול מסך המכשיר** - תכונת "נא לא להפריע" שופרה ומעתה היא מגבילה את ההתראות על מסך המכשיר. עם כיבוי התכונה חוזרות למסך ההתראות. התראות קבוצתיות תוצגנה על המסך לפי קטגוריות ויהיה ניתן לבצע על התראות רבות פעולה אחת שתשפיע על כולן. באמצעותה התכונה Screen Time ניתן יהיה לקבל נתונים על זמני השימוש במכשיר ובאפליקציות ספציפיות וכן ניתן יהיה להגביל את זמן השימוש באפליקציות שתבחר.
# 'אמוג'י חיות ובעיצוב פני המשתמש אמוג'ים חדשים: דינוזאור, קואלה, רוח רפאים ונמר. ניתן יהיה ליצור אמוג'י בדמות המשתמש – Memoji.
# **[[FaceTime]] מרובה משתתפים** - מעתה ניתן לבצע שיחות וידאו קבוצתיות עם עד 32 משתתפים בו-זמנית.
# **נא לא להפריע מחודש** - מצב נא לא להפריע מציג בגרסה זו את ההודעות על מסך שחור בעת לילה. נוספה גם אפשרות לצאת ממצב זה לפי הגדרת זמן רגעית ולא רק בהגדרה לפי טווח שעות קבוע או בהפעלה וכיבוי ידני.

עוד הוצגו באירוע מספר שיפורים באפליקציות המובנות ב-iOS, כמו באפליקציית התזכירים הקוליים שהותאמה גם למכשירי אייפד וכן שיפורים ב-Apple Books, Apple News ועוד.

## אפשרויות ותוספות
;**מסך הבית**: מסך הבית, נקרא גם ספרינגבורד (SpringBoard), הוא המסך הראשי בו נמצאות האפליקציות. במסך הבית יש מקום ל-16 אפליקציות שונות בכל עמוד ו-4 אפליקציות קבועות בתחתית המסך באייפון ובאייפוד, באייפד מסך הבית כולל 20 אפליקציות ו-6 בתחתית המסך. באייפון 5, במסך יש מקום ל-20 אפליקציות, ובאייפון 6, מקום ל-24 אפליקציות, בעקבות הגדלת המסך.

;דוק: ה"דוק" (Dock) הוא האזור התחתון במסך הבית הכולל עד 4 אפליקציות (או 6 באייפד) קבועות שמופיעות בכל עמוד וניתן לשנותם.

;תיקיות: התיקיות נוספו בגרסה הרביעית של ה-iOS. ניתן ליצור תיקיות בעת עריכה על ידי גרירת יישומים אחת לתוך השנייה. לתוך כל תיקייה ניתן להכניס 12 יישומים שונים.
ב'''גרסה השביעית של iOS''', נעשה שינוי וכעת ניתן להכניס לכל תיקייה יותר יישומים ואף לדפדף בתוך התיקייה.

;ספארי (Safari): הספארי היא הדפדפן של מכשירי אפל. יישומון הספארי מגיע עם המכשיר ולא ניתן למחוק אותו.

;ריבוי משימות: היכולת לריבוי משימות נוספה בגרסה הרביעית של ה-iOS. בזכות ריבוי המשימות ניתן להפעיל מספר אפליקציות בו זמנית, אך האפליקציות לא פועלות ברקע, אלא מושהות. לדוגמה, ניתן לעבור מאפליקציה לאפליקציה, או להפעיל את המוזיקה כמעט מכל אפליקציה. בשביל להגיע אל מסך ריבוי המשימות יש ללחוץ פעמיים על כפתור הבית. לאחר מכן יפתח בחלק התחתון של המסך חלון עם צלמיות של האפליקציות הפתוחות.

בגרסה השביעית של iOS, נעשה שינוי בריבוי משימות. לחיצה פעמיים על כפתור הבית תעביר ישירות למסך המכיל תצוגות מקדימות של האפליקציות שהיו בשימוש לאחרונה, ומשיכתם כלפי מעלה תסגור את האפליקציה.

במכשירים ללא כפתור בית, פתיחת מסך התצוגות המקדימות מתבצעת על ידי החלקת האצבע מתחתית המסך לכיוון מעלה, ומשיכתה לצד.

;מרכז העדכונים (Notification Center): מרכז העדכונים נוסף בגרסה החמישית של ה-iOS. תוסף זה מאגד את כל העדכונים השוטפים של המכשיר (שיחות שלא נענו, הודעות, אימיילים ועוד) תוסף זה הוא אחד העדכונים החשובים למערכת.

;מרכז המשחקים (Game Center) : מטרתו של מרכז המשחקים היא לשפר את חוויית המשחק במכשירים המכילים iOS. ניתן להתחבר באמצעות המשתמש לאייטונס, להוסיף חברים ולשחק ברשת. בנוסף, ניתן לצפות במשחקים של החברים. הגיים סנטר מגיע בגרסה 4.3 ומעלה של ה-iOS,האפליקציה הוסרה לחלוטין ממכשירי ה-iOS שתומכים ב-iOS 10 אך ההגדרות ופרטי המשתמש נשארו בהגדרות המכשיר.

;מרכז הבקרה (Control Center): נוספה ב'''גרסה השביעית של iOS'''. על ידי משיכה מלמטה נפתח תפריט שמאגד את ההגדרות השימושיות (פנס, הדלקה וכיבוי של WIFI, בלוטוס, בהירות המסך ועוד) להפעלה מהירה מכל מקום במכשיר, ב-IOS 11 הדפים השונים של מרכז הבקרה התאחדו, ומעכשיו הם צוברים הגדרות מותאמות אישית ואת היכולת 3D סמלים לגעת עבור אפשרויות נוספות.

## אבטחה ואבטחת מידע
אפל הצליחה להרחיק תוכנות זדוניות מחוץ ל-App Store שלה, בצורה משמעותית יותר מ־google play. חנות האפליקציות של אפל הצליחה לשמור על בדיקה נאותה של איכות וכמות האפליקציות בחנות בגלל תהליך סקירת האפליקציה הארוך שלה. תהליך סקירת האפליקציה של אפל לוקח בערך 7–8 ימי עבודה לסקור את האפליקציה לפני העלאתה ל-App Store, שמטרתה לשמור על המערכת האקולוגית נקייה מתוכנות זדוניות. אבל זה היה קופסה שחורה עבור המפתחים, לפחות, מכיוון שרבות מהאפליקציות נדחות לעיתים קרובות גם לאחר שהגיעו לרשימה הלבנה, מכיוון שאפל לעולם לא חושפת את תהליך הבדיקה שלה. YiSpecter היה אחד מהיישומים הראשונים שעקפו את תהליך סקירת האפליקציות המחמיר של App Store. כך ש-YiSpecter היה התוכנה הזדונית הראשונה של iOS שהשתמשה לרעה בממשקי API פרטיים בסביבת ארגז חול, ומחקר שנערך לאחרונה מראה כי למעלה מ-100 אפליקציות ב-App Store משתמשות לרעה בממשקי API פרטיים, מה שלוקח את האבטחה של אפל צעד אחורה, בכך שלא הצליחה להגן על ממשקי ה-API הפרטיים שלה.

אפל שיפרה בצורה דרסטית את מודל האבטחה שלה מאז גרסה 1.0 של iOS, שכל האפליקציות פעלו כמשתמשי root והיו לה שלל פרצות אבטחה. בניגוד למה שאנחנו רואים היום, שבו לכל אפליקציה יש משתמש משלה וארגז חול בו היא חיה, היקף התקיפה הצטמצם במידה רבה. עם iOS 1.0, פגיעות בכל אפליקציה עלולה לאפשר לתוקפים להשיג הרשאות שורש במערכת ההפעלה של המכשיר, מה שמאפשר להם לבצע ניצולים מתוחכמים, מכיוון שלא היה ארגז חול או מנגנוני אבטחה חזקים אחרים. עם זאת, עם הצמיחה שלה, אפל הציגה טכניקות אבטחה רבות, מה שהופך את iOS לחזק ומצליחה להרחיק תוכנות זדוניות מ-App Store שלה באמצעות תהליך סקירת האפליקציה ומודל האבטחה החזק שלה. להלן סיכום שיטות אבטחת האפליקציות של אפל.

### חתימת קוד
אפל משתמשת בשיטת חתימת הקוד כדי לאמת את האותנטיות של יישומי צד שלישי, שאמורה להגיע רק מחנות האפליקציות ולא ממקום אחר. אפל חותמת את האפליקציות ב-App Store כדי לאמת זאת, והקרנל רשאי להפעיל רק יישומים חתומים. כל הדפים בזיכרון גם צריכים להיות חתומים כדי לרוץ, ללא גישה לשינוי זמן ריצה של התנהגות האפליקציה. חתימת קוד היא שלב קריטי מאוד, מכיוון שהיא מרחיקה אפליקציות לא מאומתות מ-App Store שעלולות לעשות שימוש לרעה בממשקי API פרטיים. קוד לא חתום פשוט אינו יכול לרוץ על המכשיר. עבור חתימת קוד בזמן פיתוח אפליקציה ב-Xcode, המפתח צריך להיות רשום ולהתחבר. ללא כניסה, המפתח יכול לבדוק את האפליקציה רק בסימולטור.

### מניעת ביצוע נתונים (DEP = Data Execution Prevention)
מניעת ביצוע נתונים (DEP) קיימת מאז iOS 5.0 והיא טכניקה לאסור על קוד שרירותי לפעול בזיכרון. DEP מגן מפני ניצול על ידי מניעת ביצוע קוד מדפי נתונים, כגון דפי הערימה המוגדרים כברירת מחדל, דפי מחסנית שונים ודפי מאגר זיכרון. זוהי דרך להבחין בין קוד לנתונים, המאפשרת להפעיל רק קוד בזיכרון. מטענים המייצרים נתונים דרך הרשת, קבצים וכו', אינם מורשים לבצע בזיכרון. עם זאת, ישנה דרך לעקיפת DEP על ידי שימוש ב-ROP (תכנות מונחה החזרה), אשר עושה שימוש חוזר בקטעי קוד הפעלה שכבר נטענו בזיכרון כדי ליצור את מטען הניצול. תוקפים משתמשים לעיתים קרובות ב-ROP כדי לעקוף את DEP. אך iOS מנסה להקשות על מעקפים כאלה על ידי אכיפת חתימת קוד, אשר נעשית על ידי אפל עצמה או על ידי רשות מהימנה כגון ארגון המשתמש ב-Apple iOS כדי להפיץ את האפליקציות הפרטיות/בתוך שלה. זה מגביל את התוקפים מלהפעיל ROP, אך לא קוד מעטפת.

## פריצת iOS

מכשירי iOS תוכננו על ידי אפל כך שיריצו רק תוכנות שאושרו בחתימה מוצפנת על ידי אפל. גורמים שונים יצרו תוכנות המאפשרות לערוך שינוי קל בקושחה (firmware) של המכשירים, כך שיעקוף את בדיקת החתימה. פריצת iOS מאפשרת, בגרסאות שונות, שליטה מלאה על מראה המכשיר באמצעות ערכות נושא, והתקנה של תוספים וכלים שימושיים למערכת ההפעלה תוספים שחלקם אומצו על ידי אפל במהלך השנים. בנוסף בעזרת הפריצה ניתן להתקין כלים המאפשרים התקנה של תוכנות הזמינות בחנות ה-App Store של אפל בלי לשלם עליהן. סוג אחר של פריצה מאפשר הסרת נעילת ה-SIM. "נעילת ה-SIM" היא שינוי תוכנה שמבצעות רשתות סלולריות לכל מכשיר שנמכר אצלן כדי לגרום לכך שהמכשיר לא יעבוד ברשת סלולרית מתחרה. הסרת הנעילה מאפשרת שימוש במכשיר בכל רשת סלולרית.

אפל טוענת כי פריצת המכשירים אינה חוקית ותביא לביטול האחריות עליהם; אולם ספריית הקונגרס בארצות הברית קבעה ביולי 2010 כי הליך הפריצה אינו מהפרות זכויות היוצרים המכוסות ב"חוק המילניום הדיגיטלי" (DCMA). כלל זה אינו חל על הורדת תוכנות בלי תשלום. בין מפתחי פורצי התוכנה לאפל מתנהל מאבק מתמשך בו עדכוני תוכנה או קושחה של אפל מחוללים במערכת ההפעלה של המכשיר שינוי המבטל את הפריצה ומסיר תוכנות שהורדו בחסותו, כשמפתחי תוכנות הפריצה עמלים על דרכים לעקוף שינויים אלו.

## נגישות ושימושיות
מערכת הפעלה זו ידועה בהיותה מערכת סגורה. בעוד שבמרבית המערכות האחרות קיימות אפשרויות מגוונות הרבה יותר כמו במערכת אנדרואיד. רבים סבורים שמערכת זו היא העדיפה מכיוון שהיא פשוטה וקלה לתפעול, מנגד, רבים אחרים טוענים שמערכות כמו אנדרואיד של גוגל עדיפה בשל שלל האפשרויות אותן היא מציעה.

## קישורים חיצוניים

* 
* iOS באתר חברת אפל 
* סטטיסטיקת שימוש במערכת ההפעלה - iOS Version Stats 
* iOS Dev Center
* הורדת כל גרסאות הIOS מכל השנים 2007-20XX

## הערות שוליים

*
קטגוריה:מערכות הפעלה מבית אפל